title: Rakkomandazzjoni tal-Kummissjoni tal- 5 ta’ Lulju 2010 il-valutazzjoni tar-riskju tan-nuqqasijiet li jinstabu waqt spezzjonijiet tekniċi (ta’ vetturi kummerċjali) fit-triq skont id-Direttiva 2000/30/KE tal-Parlament Ewropew u tal-Kunsill

text:
               8.7.2010

               MT

               Il-Ġurnal Uffiċjali tal-Unjoni Ewropea

               L 173/97

         RAKKOMANDAZZJONI TAL-KUMMISSJONI
   tal-5 ta’ Lulju 2010
   il-valutazzjoni tar-riskju tan-nuqqasijiet li jinstabu waqt spezzjonijiet tekniċi (ta’ vetturi kummerċjali) fit-triq skont id-Direttiva 2000/30/KE tal-Parlament Ewropew u tal-Kunsill
   (2010/379/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea, u b’mod partikolari l-Artikolu 292 tiegħu,
   Billi:

               (1)

               Fl-interess tas-sikurezza fuq it-toroq, il-ħarsien ambjentali u l-kompetizzjoni ġusta huwa importanti li jiġi żgurat li l-vetturi kummerċjali li jintużaw jinżammu u jiġu spezzjonati kif xieraq, sabiex meta jkunu qed jiċċirkulaw fl-Unjoni Ewropea l-prestazzjoni tagħhom fit-traffiku tibqa’ sikura.

               (2)

               Barra mill-istandards u l-metodi msemmija fid-Direttiva 2000/30/KE tal-Parlament Ewropew u tal-Kunsill tas-6 ta’ Ġunju 2000 dwar l-ispezzjoni teknika tal-ġenb tat-triq biex jiġi stabbilit jekk il-vetturi kummerċjali li jiċċirkulaw fil-Komunità humiex tajba għat-triq (1), għandhom jiddaħħlu linji gwida għall-valutazzjoni tan-nuqqasijiet elenkati fl-Anness II ta’ dik id-Direttiva ħalli s-sistema tiġi armonizzata aktar u jiġi evitat trattament differenti waqt l-ispezzjonijiet tekniċi fit-triq.

               (3)

               Għandhom jiddaħħlu tliet kategoriji li jirriflettu s-serjetà tan-nuqqasijiet.

               (4)

               Kull kategorija ta’ nuqqas għandha tiddeskrivi l-konsegwenzi tal-użu tal-vettura f’dik il-kundizzjoni,

         ADOTTAT DIN IR-RAKKOMANDAZZJONI:
   L-Istati Membri għandhom jivvalutaw in-nuqqasijiet misjuba waqt l-ispezzjonijiet fit-triq ta’ kemm vettura hija tajba għat-triq skont il-linji gwida stipulati fl-Anness għal din ir-Rakkomandazzjoni

      Magħmul fi Brussell, il-5 ta’ Lulju 2010.

            Għall-Kummissjoni

         Siim KALLAS

            Viċi President

      (1)  ĠU L 203, 10.8.2000, p. 1.

      ANNESS

         Linjigwida għall-valutazzjoni tad-difetti u n-nuqqasijiet

      Fil-qafas tal-implimentazzjoni tad-Direttiva 2000/30/KE, dan id-dokument jelenka linjigwida li l-Istati Membri huma rrakkomandati japplikaw għall-valutazzjoni tad-difetti (definiti bħala kemm difetti tekniċi u dawk ta’ nuqqas ta’ konformità) li jinsabu waqt spezzjonijiet tekniċi ta’ mat-triq ta’ vetturi.
      Id-difetti huma kklassifikati kif ġej:

                  DIFETTI MINURI (MiD)

                  DIFETTI MAĠĠURI (MaD)

                  DIFETTI PERIKULUŻI (DD)

            Kull kategorija ta’ difetti għandha tiġi ddefinita b’referenza għall-kundizzjonijiet tal-vettura kif ġej:
      DIFETTI MINURI
      Difetti tekniċi li ma għandhom ebda effett sinifikanti fuq is-sikurezza tal-vettura u dawk minuri ta’ nuqqas ta’ konformità. Il-vettura ma teħtieġx terġa’ tiġi eżaminata billi huwa mistenni b’mod raġonevoli li d-difetti misjuba jitranġaw bla dewmien.
      DIFETTI MAĠĠURI
      Difetti li jistgħu jipperikolaw is-sikurezza tal-vettura u/jew ipoġġu utenti oħrajn tat-triq f’riskju u nuqqasijiet oħrajn ta’ konformità aktar sinifikanti. Il-vettura teħtieġ tissewwa kemm jista’ jkun malajr u l-użu aħħari jista’ jkun soġġett għal restrizzjonijiet u kundizzjonijiet, pereżempju l-vettura jrid isirilha spezzjoni oħra jekk hix tajba għat-triq.
      DIFETTI PERIKULUŻI
      Difetti li jikkostitwixxu riskju dirett u immedjat għas-sikurezza tat-triq. Użu aħħari tal-vettura fit-triq mhux permess, għalkemm xi drabi jista’ jkun permess li tinsaq taħt kundizzjonijiet speċifikati direttament għal lokalità speċifika, pereżempju għal tiswija immedjata jew sekwestru tal-vettura.
      Vettura li għandha difetti li jaqgħu taħt aktar minn grupp wieħed ta’ difetti għandha tiġi kklassifikata skont id-difett l-aktar serju. Vettura li għandha ħafna difetti tal-istess grupp tista’ tiġi kklassifikata fil-grupp l-iktar serju ta’ wara jekk l-effetti kkumbinati tagħhom jirriżultaw f’vettura aktar perikuluża.
      Għal difetti li jistgħu jiġu kklassifikati f’aktar minn kategorija waħda, għandha tkun ir-responsabbiltà tal-ispettur li jwettaq l-eżami li jikkategorizza d-difetti skont is-serjetà tagħhom skont il-leġiżlazzjoni nazzjonali.
      Rekwiżiti tal-approvazzjoni tat-tip fil-waqt tal-ewwel reġistrazzjoni jew meta tintuża l-ewwel darba għandhom jitqiesu matul il-valutazzjoni tad-difetti. Minkejja dan, xi difetti jitranġaw permezz ta’ twaħħil ta’ tagħmir aktar żviluppat minn tal-vettura oriġinali.

         Rekwiżiti għal valutazzjoni

      In-nuqqasijiet huma eżempji ta’ difetti tekniċi jew nuqqasijiet oħra ta’ konformità li jistgħu jinstabu.

                  Oġġett

                  Nuqqasijiet

                  Linjigwida għal valutazzjoni ta’ difetti

                  MiD

                  MaD

                  DD

                  1.   TAGĦMIR TAL-BREJKIJIET

                              1.1.

                              Il-kundizzjoni mekkanika u t-tħaddim

                              1.1.1.

                              Il-pern tal-liver manwali/pedala tas-service brake

                              (a)

                              Il-pern issikkat wisq.

                  X

                              (b)

                              Ittiekel jew laxk wisq.

                  X

                              1.1.2.

                              Il-kundizzjoni tal-pedala/liver manwali, u l-muviment komplet tal-istrument li jopera l-brejkijiet

                              (a)

                              Muviment żejjed jew riżerva insuffiċjenti ta’ muviment.

                  X

                              (b)

                              Il-kontroll tal-brejkijiet ma jirrillaxxax kif suppost.

                  X

                  X

                              (c)

                              Id-dispożizzjoni kontra ż-żliq ta’ fuq il-pedala tal-brejkijiet mhix hemm, laxka, jew ittieklet bl-użu.

                  X

                              1.1.3.

                              Il-pompa tal-vakwu jew il-kumpressur u l-akkumulaturi

                              (a)

                              Il-pressjoni tal-arja/vakwu hija insuffiċjenti biex tassisti għal mill-inqas żewġ applikazzjonijiet tal-brejkijiet wara li l-mezz ta’ twissija jkun iffunzjona (jew il-gauge juri qari perikuluż).

                  X

                  X

                              (b)

                              Il-ħin meħtieġ biex il-pressjoni tal-arja/vakwu tilħaq il-livell sikur ta’ tħaddim ma jissodisfax ir-rekwiżiti (1).

                  X

                              (c)

                              Il-valv ta’ protezzjoni ta’ sistema multi-circuit jew il-valv għar-rilaxx tal-pressjoni ma jaħdimx.

                  X

                              (d)

                              Tnixxija tal-arja li tikkawża waqgħa notevoli fil-pressjoni jew tnixxijiet tal-arja li jinstemgħu.

                  X

                              (e)

                              Ħsara esterna li x’aktarx taffettwa t-tħaddim tas-sistema tal-brejkijiet.

                  X

                  X

                              1.1.4.

                              Gauge jew indikatur li juri twissija ta’ pressjoni baxx

                  Il-gauge jew l-indikatur difettuż jew jaħdem ħażin.

                  X

                  X

                              1.1.5.

                              Il-valv manwali ta’ kontroll tal-brejkijiet

                              (a)

                              Il-kontroll imxaqqaq, bil-ħsara jew mittiekel wisq.

                  X

                              (b)

                              Il-kontroll mhux imwaħħal sew mal-valv jew il-valv mhux imwaħħal sod.

                  X

                              (c)

                              Konnessjonijiet laxki jew tnixxijiet fis-sistema.

                  X

                              (d)

                              Tħaddim mhux sodisfaċenti.

                  X

                              1.1.6.

                              Il-mezz li jattiva l-brejk tal-ipparkjar, il-kontroll tal-liver, ir-ratchet tal-brejk tal-ipparkjar, il-brejk elettroniku tal-ipparkjar

                              (a)

                              Ir-ratchet mhux jorbot sew.

                  X

                              (b)

                              Il-pern tal-liver jew il-mekkaniżmu tar-ratchet ittiekel wisq.

                  X

                  X

                              (c)

                              Muviment eċċessiv tal-liver li jindika aġġustament mhux korett.

                  X

                              (d)

                              L-attivatur nieqes, bil-ħsara jew ma jaħdimx.

                  X

                              (e)

                              Tħaddim ħażin, l-indikatur ta’ twissija jaħdem ħażin.

                  X

                              1.1.7.

                              Valvi tal-brejkijiet (foot valves, un-loaders, governors)

                              (a)

                              Il-valv bil-ħsara jew tnixxija eċċessiva tal-arja.

                  X

                  X

                              (b)

                              Skarika eċċessiva ta’ żejt mill-kumpressur

                  X

                              (c)

                              Valv jiċċaqlaq jew imwaħħal ħażin.

                  X

                              (d)

                              Skarika jew tnixxija ta’ fluwidu idrawliku.

                  X

                  X

                              1.1.8.

                              Couplings għall-brejkijiet tat-trejlers (pnewmatiċi u tal-elettriku

                              (a)

                              Vit jew self-sealing valve difettuż.

                  X

                  X

                              (b)

                              Vit jew valv jiċċaqlaq jew imwaħħal ħażin.

                  X

                  X

                              (c)

                              Tnixxijiet eċċessivi.

                  X

                  X

                              (d)

                              Ma jaħdmux sew.

                  X

                  X

                              1.1.9.

                              Tank tal-pressjoni fejn takkumula l-enerġija

                              (a)

                              It-tank bil-ħsara, imsaddad jew joqtor.

                  X

                  X

                              (b)

                              L-apparat tat-tbattil ma jaħdimx.

                  X

                  X

                              (c)

                              It-tank jiċċaqlaq jew imwaħħal ħażin.

                  X

                              1.1.10.

                              Is-servo unit difettuż jew mhux effettiv.

                              (a)

                              Is-servo unit difettuż jew mhux effettiv.

                  X

                              (b)

                              Il-mastruċilindru difettuż jew joqtor.

                  X

                  X

                              (c)

                              Il-mastruċilindru mhux imwaħħal sod.

                  X

                  X

                              (d)

                              Il-fluwidu tal-brejkijiet huwa insuffiċjenti.

                  X

                  X

                              (e)

                              It-tapp tat-tank tal-mastruċilindru nieqes.

                  X

                              (f)

                              il-bozza tat-twissija tal-fluwidu tal-brejkijiet mixgħula jew difettuża.

                  X

                              (g)

                              Il-mezz li jwissi li l-livell tal-fluwidu tal-brejkijiet huwa ħażin ma jaħdimx sew.

                  X

                              1.1.11.

                              Pajpijiet riġidi tal-brejkijiet

                              (a)

                              Riskju imminenti li jċedu jew jinqasmu.

                  X

                  X

                              (b)

                              Pajpijiet jew konnessjonijiet li joqtru.

                  X

                  X

                              (c)

                              Pajpijiet bil-ħsara jew imsadda eċċessivament.

                  X

                  X

                              (d)

                              Pajpijiet mhux f’posthom

                  X

                  X

                              1.1.12.

                              Manek flessibbli tal-brejkijiet

                              (a)

                              Riskju imminenti li jċedu jew jinqasmu.

                  X

                  X

                              (b)

                              Manek bil-ħsara, mittiekla, mibrumin jew qosra wisq.

                  X

                  X

                              (c)

                              Manek jew konnessjonijiet li joqtru.

                  X

                  X

                              (d)

                              Manek minfuħin bil-pressjoni.

                  X

                  X

                              (e)

                              Manek porużi.

                  X

                              1.1.13.

                              Kisi u pads ta’ brejkijiet

                              (a)

                              Il-kisi jew il-pad mittiekla wisq.

                  X

                  X

                              (b)

                              Il-kisi jew il-pad ikkontaminata (żejt, grease, eċċ).

                  X

                  X

                              (c)

                              Il-kisi jew il-pad nieqsa

                  X

                              1.1.14.

                              Drums tal-brejkijiet, diski tal-brejkijiet

                              (a)

                              Id-drum jew id-disk mittiekla wisq, imsadda jew fiha taħfir jew qsim, mhux imwaħħla sod jew maqsuma.

                  X

                  X

                              (b)

                              Id-drum jew id-disk ikkontaminata (żejt, grease, eċċ).

                  X

                  X

                              (c)

                              Drum jew disk nieqsa.

                  X

                              (d)

                              Il-back plate mhux imwaħħal sod.

                  X

                              1.1.15.

                              Kejbils, vireg, livers u linkages tal-brejkijiet

                              (a)

                              Kejbils bil-ħsara jew mgħaqqda.

                  X

                  X

                              (b)

                              Komponent mittiekel wisq jew imsaddad.

                  X

                  X

                              (c)

                              Kejbil, virga jew joint mhux imwaħħla sod.

                  X

                              (d)

                              Gwida tal-kejbils difettużai.

                  X

                              (e)

                              Restrizzjoni għall-muviment ħieles tas-sistema tal-brejkijiet.

                  X

                              (f)

                              Ċaqliq mhux normali tal-livers/linkage li jindika twaħħil ħażin jew tekil eċċessiv.

                  X

                              1.1.16.

                              Actuators tal-brejkijiet (inkluż brejkijiet bil-molla jew ċilindri idrawlċi)

                              (a)

                              Actuator maqsum jew bil-ħsara.

                  X

                  X

                              (b)

                              Actuator joqtor.

                  X

                  X

                              (c)

                              Actuator jiċċaqlaq jew imwaħħal ħażin.

                  X

                  X

                              (d)

                              Actuator imsaddad wisq.

                  X

                  X

                              (e)

                              Muviment nieqes jew eċċessiv tal-pistuni jew tal-mekkaniżmu tad-diaframma.

                  X

                  X

                              (f)

                              L-għatu ta’ protezzjoni mit-trab għandu ħsara kbira jew mhux hemm.

                  X

                  X

                              1.1.17.

                              Valv li jħoss it-tagħbija

                              (a)

                              Linkage difettuż.

                  X

                              (b)

                              Linkage mqiegħed ħażin.

                  X

                              (c)

                              Valv iġġammjat jew ma jaħdimx.

                  X

                  X

                              (d)

                              Ma hemmx valv.

                  X

                              (e)

                              Ma hemmx pjanċa tad-dejta.

                  X

                              (f)

                              Id-dejta ma tinqarax jew mhix skont ir-rekwiżiti (1).

                  X

                              1.1.18.

                              Indikaturi u mezzi għall-aġġustament tal-laxkezza

                              (a)

                              Il-mezz għall-aġġustament tal-laxkezza bil-ħsara, iġġammjat jew jiċċaqlaq b’mod anormali, tekil eċċessiv jew aġġustament mhux korrett.

                  X

                              (b)

                              Il-mezz għall-aġġustament tal-laxkezza difettuż.

                  X

                              (c)

                              Mhux installat jew mibdul tajjeb.

                  X

                              1.1.19.

                              Sistema EBS (Endurance Breaking System) (meta mgħammra jew meħtieġa)

                              (a)

                              Konnetturi jew mountings mhux imwaħħlin sew.

                  X

                  X

                              (b)

                              Is-sistema għandha difetti ċari jew ma hemmx sistema

                  X

                              1.1.20.

                              Tħaddim awtomatiku tal-brejkijiet tat-trejlers

                  Il-brejk tat-trejler ma jidħolx awtomatikament xħin il-coupling jiġi skonnettjat

                  X

                              1.1.21.

                              Sistema kompleta ta’ brejkijiet

                              (a)

                              Mezzi oħra tas-sistema (eż. il-pompa tal-anti-freeze, id-dryer tal-arja, eċċ) bi ħsara esterna jew imsaddin wisq tant li jaffettwaw ħażin lis-sistema tal-brejkijiet.

                  X

                  X

                              (b)

                              Tnixxija tal-arja jew tal-anti-freeze.

                  X

                  X

                              (c)

                              Kwalunkwe komponent li mhux imwaħħlal sod jew imwaħħal ħażin.

                  X

                              (d)

                              Tiswija jew modifika ħażina ta’ kwalunkwe komponent (1).

                  X

                  X

                              1.1.22.

                              Konnessjonijiet li jintużaw għall-eżaminar (meta mgħammra jew meħtieġa)

                              (a)

                              Ma hemmx.

                  X

                              (b)

                              Bil-ħsara, ma jistgħux jintużaw jew joqtru.

                  X

                  X

                              1.2.

                              Prestazzjoni u effiċjenza tas-service brake

                              1.2.1.

                              Prestazzjoni

                                 (E)
                                  (2)

                              (a)

                              Saħħa ta’ bbrejkjar inadekwata fuq rota waħda jew iżjed.

                  X

                  X

                              (b)

                              Is-saħħa ta’ bbrejkjar minn kwalunkwe rota hija anqas minn 70 % tal-ogħla saħħa ta’ bbrejkjar irreġistrata mir-rota l-oħra ta’ fuq l-istess fus. Jew fil-każ ta’ eżaminar fit-triq, id-devjazzjoni minn linja dritta ta’ vettura hija eċċessiva.

                  X

                  X

                              (c)

                              L-ebda varjazzjoni gradwali tas-saħħa tal-ibbrekjar (qbid).

                  X

                              (d)

                              Dewmien anormali fil-funzjonament tal-brejkijiet ta’ kwalunkwe rota.

                  X

                              (e)

                              Is-saħħa tal-brejkijiet tvarja wisq f’kull-perjodu li fih ir-rota ddur dawra sħiħa.

                  X

                              1.2.2.

                              Effiċjenza

                                 (E)
                                  (2)

                  Mhiex talanqas iċ-ċifra minima ta’ hawn taħt:

                              Kategorija N1: 45 %

                              Kategoriji M1, M2 u M3: 50 % (2)

                              Kategoriji N2 u N3: 43 % (3)

                              Kategoriji O2,O3 u O4: 40 % (4)

                  X

                  X

                              1.3.

                              Il-prestazzjoni u l-effiċjenza tal-brejkijiet sekondarji (ta’ emerġenza) (jekk milħuqa permezz ta’ sistema separata)

                              1.3.1.

                              Prestazzjoni

                                 (E)
                                  (2)

                              (a)

                              Saħħa ta’ bbrejkjar inadekwata fuq rota waħda jew iżjed

                  X

                  X

                              (b)

                              Is-saħħa ta’ bbrejkjar minn kwalunkwe rota hija anqas minn 70 % tal-ogħla saħħa ta’ bbrejkjar irreġistrata minn rota oħra li tkun fuq l-istess fus speċifikat. Jew fil-każ ta’ eżaminar fit-triq, id-devjazzjoni minn linja dritta ta’ vettura hija eċċessiva.

                  X

                  X

                              (c)

                              L-ebda varjazzjoni gradwali tas-saħħa tal-ibbrekjar (qbid).

                  X

                  X

                              1.3.2.

                              Effiċjenz

                  Saħħa ta’ bbrejkjar inqas minn 50 % (5) tal-prestazzjoni tas-service brake definita fit-taqsima 1.2.2. fir-rigward tal-massa massima awtorizzata jew, fil-każ ta’ semitrejlers, is-somma tat-tagħbijiet awtorizzati fuq il-fus. (għajr L1e u L3e).

                  X

                  X

                              1.4.

                              Prestazzjoni u effiċjenza tal-brejk tal-ipparkjar

                              1.4.1.

                              Prestazzjoni

                                 (E)
                                  (2)

                  Il-brejk ma jaħdimx fuq naħa waħda, jew fil-każ ta’ eżaminar fit-triq, id-devjazzjoni minn linja dritta ta’ vettura hija eċċessiva.

                  X

                  X

                              1.4.2.

                              Effiċjenza

                                 (E)
                                  (2)

                  Għall-kategoriji kollha tal-vetturi, ma tagħtix lanqas 16 % bħala proporzjon tal-brejkijiet fir-rigward tal-massa massima awtorizzata, jew, għal vetturi bil-mutur, 12 % fir-rigward tal-massa kkumbinata massima awtorizzata tal-vettura, skont liema tkun l-ikbar.

                  X

                  X

                              1.5.

                              Prestazzjoni tal-EBS

                              (a)

                              L-effiċjenza ma tvarjax b’mod gradwali (mhux applikabbli għal sistemi tal-ibbrejkjar bl-egżost).

                  X

                              (b)

                              Is-sistema ma taħdimx.

                  X

                              1.6.

                              Sistema ta’ brejkijiet anti-lock (ABS)

                              (a)

                              Il-mezz ta’ twissija mhux jaħdem sew.

                  X

                              (b)

                              Il-mezz ta’ twissija jindika li s-sistema mhix taħdem sew.

                  X

                              (c)

                              Is-sensuri tal-veloċità tar-roti mhumiex hemm jew bil-ħsara.

                  X

                              (d)

                              Il-wirings bil-ħsara.

                  X

                              (e)

                              Komponenti oħra mhumiex hemm jew bil-ħsara.

                  X

                              1.7.

                              Sistema elettronika ta’ brejkijiet (EBS)

                              (a)

                              Il-mezz ta’ twissija mhux jaħdem sew.

                  X

                              (b)

                              Il-mezz ta’ twissija jindika li s-sistema mhix taħdem sew.

                  X

                  8.   EFFETTI NEGATTIVI

                              8.1.

                              L-Istorbju

                              8.1.1.

                              Sistema li trażżan l-istorbju

                              (a)

                              Il-livelli tal-istorbju huwa ogħla minn dawk permessi bir-rekwiżiti (1).

                  X

                              (b)

                              Kwalunkwe parti mis-sistema li trażżan l-istorbju hija laxka, tista’ taqa’, bil-ħsara, imwaħħla ħażin, mhiex hemm jew modifikata b’mod ċar li se taffettwa ħażin il-livelli tal-istorbju.

                  X

                  X

                              8.2.

                              L-emissjonijiet tal-egżost

                              8.2.1.

                              L-emissjonijiet minn magna tal-petrol

                              8.2.1.1.

                              Tagħmir li jikkontrolla l-emissjonijiet tal-egżost

                              (a)

                              It-tagħmir li jikkontrolla l-emissjonijiet mgħammar mill-manifattur mhux hemm, modifikat jew jidher ċar li huwa difettuż.

                  X

                  X

                              (b)

                              Tnixxijiet li jaffettwaw il-kejl tal-emissjonijiet.

                  X

                              8.2.1.2.

                              Emissjonijiet tal-gass

                                 (E)
                                  (2)

                              (a)

                              Jew, l-emissjonijiet tal-gass huma ogħla mil-livelli speċifiċi indikati mill-manifattur.

                  X

                              (b)

                              Jew, f’każ li din l-informazzjoni ma tkunx disponibbli, l-emissjonijiet ta’ CO huma ogħla minn,

                                          (i)

                                          għal vetturi li mhumiex ikkontrollati permezz ta’ sistema ta’ kontroll tal-emissjonijiet avvanzata,

                                                      —

                                                      4,5 %, jew

                                                      —

                                                      3,5 %

                                                skont id-data tal-ewwel reġistrazzjoni jew użu speċifikata fir-rekwiżiti (1);

                                          (ii)

                                          għal vetturi li huma kkontrollati permezz ta’ sistema ta’ kontroll tal-emissjonijiet avvanzata,

                                                      —

                                                      bil-magna f’veloċità minima: 0,5 %

                                                      —

                                                      bil-magna f’veloċità minima għolja: 0,3 %
                                                      jew

                                                      —

                                                      jew bil-magna f’veloċità minima: 0,3 % (6)

                                                      —

                                                      bil-magna f’veloċità minima għolja: 0,2 %

                                                skont id-data tal-ewwel reġistrazzjoni jew użu speċifikata fir-rekwiżit (1).

                  X

                              (c)

                              Il-valur Lambda huwa barra mill-medda 1 ± 0,03 jew ma jaqbilx mal-ispeċifikazzjoni tal-mamifattur

                  X

                              (d)

                              Il-valur moqri mill-OBD jindika funzjonament ħażin ħafna.

                  X

                              (e)

                              Il-kejl permezz ta’ sensur mill-bogħod jindika nuqqas ta’ konformità kbir.

                  X

                              8.2.2.

                              L-emissjonijiet minn magna tad-diżil

                              8.2.2.1.

                              Tagħmir li jikkontrolla l-emissjonijiet tal-egżost

                              (a)

                              It-tagħmir li jikkontrolla l-emissjonijiet mgħammar mill-manifattur mhux hemm jew jidher ċar li huwa difettuż

                  X

                  X

                              (b)

                              Tnixxijiet li jaffettwaw il-kejl tal-emissjonijiet

                  X

                              8.2.2.2.

                              Opaċità

                                 (E)
                                  (2)

                              Vetturi reġistrati jew li ntużaw għall-ewwel darba qabel l-1 ta’ Jannar 1980 huma eżentati minn dan ir-rekwiżit

                              (a)

                              Għal vetturi reġistrati jew użati għall-ewwel darba wara d-data speċifikata fir-rekwiżiti(a) (1),
                              l-opaċità tkun aktar mil-livell reġistrat fuq il-pjanċa li l-manifattur iwaħħal mal-vettura;

                  X

                              (b)

                              Meta din l-informazzjoni ma tkunx disponibbli jew ir-rekwiżit (1) ma jippermettux l-użu ta’ valuri ta’ referenza,
                              għal magni li jiddependu mill-pressjoni atmosferika biex jiġbdu l-arja għall-kompressjoni (naturally aspirated engines): 2.5 m-1,
                              għal magni turbo-charged: 3.0 m-1,
                              jew, għal vetturi identifikati fir-rekwiżiti (1) or first registered or put into service for the first time after the date specified in requirements (1), jew reġistrati użati għall-ewwel darba wara d-data speċifikata fir-rekwiżiti
                              1.5 m-1
                                  (7).

                  X

                              (c)

                              Il-kejl permezz ta’ sensur mill-bogħod jindika nuqqas ta’ konformità kbir

                  X

                              8.4.

                              Elementi oħra relatati mal-ambjent

                              8.4.1.

                              Tnixxija ta’ likwidi

                  Kwalunke tnixxija eċċessiva ta’ likwidu li aktarx tħammeġ l-ambjent jew tkun riskju għas-sikurezza ta’ utenti oħra tat-triq

                  X

                  X

         (1)  Tiswija jew modifika inadekwata tfisser tiswija jew modifika li taffettwa ħażin is-sikurezza tat-triq tal-vettura jew li għandha effett negattiv fuq l-ambjent.

         (2)  48 % għal vetturi li mhumiex mgħammrin b’sistema ABS jew li jkunu ġew approvati għat-tip qabel l-1 ta’ Ottubru 1991.

         (3)  45 % għal vetturi reġistrati wara l-1988 jew id-data speċifikata fir-rekwiżiti, skont liema tkun l-aktar data reċenti.

         (4)  43 % għal semitrejlers u trejlers draw-bar reġistrati wara l-1988 jew id-data fir-rekwiżiti, skont liema waħda hija l-iktar riċenti.

         (5)  2,2 m/s2 għal vetturi N1, N2 u N3.

         (6)  Bit-tip approvat skont il-limiti indikati fir-ringiela A jew B tat-Taqsima 5.3.1.4. tal-Anness I għad-Direttiva tal-Kunsill 70/220/KEE (ĠU L 76, 6.4.1970, p. 1) jew aktar tard, jew skont id-data tal-ewwel reġistrazzjoni jew użu wara l-1 ta’ Lulju 2002.

         (7)  Bit-tip approvat skont il-limiti indikati fir-ringiela B tat-Taqsima 5.3.1.4. tal-Anness I għad-Direttiva 70/220/KEE jew aktar tard; ir-ringiela B1, B2 jew C tat-Taqsima 6.2.1 tal-Anness I għad-Direttiva tal-Kunsill 88/77/KEE (ĠU L 36, 9.2.1988, p. 33) jew aktar tard, jew skont id-data tal-ewwel reġistrazzjoni/użu wara l-1 ta’ Lulju 2008.

         (1)  “rekwiżiti” jiġu stipulati permezz ta’ rekwiżiti tal-approvazzjoni tat-tip fid-data meta ssir l-approvazzjoni, l-ewwel reġistrazzjoni jew meta jintużaw għall-ewwel darba, kif ukoll ta’ obbligi ta’ installazzjoni ta’ tagħmir modern jew tal-leġiżlazzjoni nazzjonali fil-pajjiż ta’ reġistrazzjoni.

         (2)  (E) Għall-eżaminar ta’ dan l-oġġett huwa meħtieġ tagħmir.


title: Rakkomandazzjoni tal-Kunsill tal- 10 ta’ Lulju 2012 dwar il-Programm Nazzjonali ta’ Riforma tal-Pajjiżi l-Baxxi u li twassal Opinjoni tal-Kunsill dwar il-Programm ta’ Stabbiltà tal-Pajjiżi l-Baxxi, 2012-2015

text:
               24.7.2012

               MT

               Il-Ġurnal Uffiċjali tal-Unjoni Ewropea

               C 219/88

         RAKKOMANDAZZJONI TAL-KUNSILL
   tal-10 ta’ Lulju 2012
   dwar il-Programm Nazzjonali ta’ Riforma tal-Pajjiżi l-Baxxi u li twassal Opinjoni tal-Kunsill dwar il-Programm ta’ Stabbiltà tal-Pajjiżi l-Baxxi, 2012-2015
   2012/C 219/26
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 121(2) u 148(4) tiegħu,
   Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza ta’ pożizzjonijiet tal-baġit u s-sorveljanza u l-koordinazzjoni ta’ politika ekonomika (1), u b’mod partikolari l-Artikolu 5(2) tiegħu,
   Wara li kkunsidra r-rakkomandazzjoni tal-Kummissjoni Ewropea,
   Wara li kkunsidra l-konklużjonijiet tal-Kunsill Ewropew,
   Wara li kkunsidra l-opinjoni tal-Kumitat tal-Impjiegi,
   Wara li kkonsulta l-Kumitat Ekonomiku u Finanzjarju,
   Billi:

               (1)

               Fis-26 ta’ Marzu 2010, il-Kunsill Ewropew qabel mal-proposta tal-Kummissjoni li tiġi mnedija strateġija ġdida għall-impjiegi u t-tkabbir, bl-isem ta’ Ewropa 2020, li tkun imsejsa fuq koordinazzjoni msaħħa tal-politiki ekonomiċi, li tiffoka fuq l-oqsma ewlenin fejn tenħtieġ azzjoni li tagħti spinta lill-potenzjal tal-Ewropa għat-tkabbir u l-kompetittività sostenibbli.

               (2)

               Fit-13 ta’ Lulju 2010, il-Kunsill adotta rakkomandazzjoni dwar il-linji gwida ġenerali għall-politiki ekonomiċi tal-Istati Membri u l-Unjoni (mill-2010 sal-2014) u, fil-21 ta’ Ottubru 2010, huwa adotta deċiżjoni dwar il-linji gwida għall-politika tal-Istati Membri dwar l-impjiegi (2), li flimkien jagħmlu l-“linji gwida integrati”. L-Istati Membri ġew mistiedna jqisu l-linji gwida integrati fil-politiki ekonomiċi u okkupazzjonali nazzjonali tagħhom.

               (3)

               Fit-12 ta’ Lulju 2011, il-Kunsill adotta rakkomandazzjoni (3) dwar il-Programm Nazzjonali ta’ Riforma tal-Pajjiżi l-Baxxi għall-2011 u ta l-opinjoni tiegħu dwar il-Programm ta’ Stabbiltà aġġornat tal-Pajjiżi l-Baxxi għall-perijodu 2011-2014.

               (4)

               Fit-23 ta’ Novembru 2011, il-Kummissjoni adottat it-tieni Stħarriġ Annwali dwar it-Tkabbir, li kien il-bidu tat-tieni Semestru Ewropew ta’ koordinazzjoni integrata u ex ante ta’ politika, imsejjes fuq l-istrateġija Ewropa 2020. Fl-14 ta’ Frar 2012, abbażi tar-Regolament (UE) Nru 1176/2011 tal-Parlament Ewropew u tal-Kunsill tas-16 ta’ Novembru 2011 dwar il-prevenzjoni u l-korrezzjoni tal-iżbilanċi makroekonomiċi (4), il-Kummissjoni adottat ir-Rapport dwar il-Mekkaniżmu ta’ Twissija, li fih ma identifikatx lill-Pajjiżi l-Baxxi bħala wieħed mill-Istati Membri li għalih se titwettaq analiżi fil-fond.

               (5)

               Fl-1 ta’ Diċembru 2011, il-Kunsill adotta konklużjonijiet fejn talab lill-Kumitat tal-Protezzjoni Soċjali, f’kooperazzjoni mal-Kumitat tal-Impjiegi u Kumitati oħrajn, biex jippreżenta l-fehmiet tiegħu dwar l-azzjonijiet rakkomandati fiċ-ċiklu tal-politika tal-Ewropa 2020. Dawn il-fehmiet jagħmlu parti mill-opinjoni tal-Kumitat tal-Impjiegi.

               (6)

               Il-Parlament Ewropew kien involut kif dovut fis-Simestru Ewropew, f’konformità mar-Regolament (KE) Nru 1466/97, u, fil-15 ta’ Frar 2012, adotta riżoluzzjoni dwar aspetti soċjali u tal-impjieg fl-Istħarriġ Annwali dwar it-Tkabbir 2012 u riżoluzzjoni dwar il-kontribut għall-Istħarriġ Annwali dwar it-Tkabbir għall-2012.

               (7)

               Fit-2 ta’ Marzu 2012, il-Kunsill Ewropew approva l-prijoritajiet sabiex jiggarantixxi l-istabbiltà finanzjarja, il-konsolidazzjoni fiskali u l-azzjoni li tħeġġeġ it-tkabbir. Huwa enfasizza l-ħtieġa li titkompla konsolidazzjoni fiskali differenzjata u li tiffavorixxi t-tkabbir, biex l-ekonomija jerġa’ jkollha kundizzjonijiet normali għas-self, biex jiġu promossi t-tkabbir u l-kompetittività, biex jiġu indirizzati l-qgħad u l-konsegwenzi soċjali tal-kriżi, u biex tiġi mmodernizzata l-amministrazzjoni pubblika.

               (8)

               Fit-2 ta’ Marzu 2012, il-Kunsill Ewropew stieden ukoll lill-Istati Membri parteċipi fil-Patt Euro Plus biex jippreżentaw l-impenji tagħhom fil-ħin għall-inklużjoni fil-Programmi ta’ Stabbiltà jew ta’ Konverġenza tagħhom u l-Programmi Nazzjonali ta’ Riforma tagħhom.

               (9)

               Fis-27 ta’ April 2012, il-Pajjiżi l-Baxxi ppreżentaw il-Programm ta’ Stabbiltà tagħhom li jkopri l-perijodu 2012-2015 u l-Programm Nazzjonali ta’ Riforma tagħhom għall-2012. Sabiex jitqiesu l-konnessjonijiet bejniethom, iż-żewġ Programmi ġew ivvalutati fl-istess waqt.

               (10)

               Abbażi tal-valutazzjoni tal-Programm ta’ Stabbiltà skont ir-Regolament tal-Kunsill (KE) Nru 1466/97, il-Kunsill huwa tal-opinjoni li x-xenarju makroekonomiku sottostanti għat-tbassir baġitarju fil-programm huwa ottimist. Għall-2013, il-Programm ta’ Stabbiltà jipprojjetta tkabbir ekonomiku ta’ 1¼ % mingħajr ma jitqies l-impatt negattiv tal-miżuri ta’ konsolidazzjoni addizzjonali fuq it-tkabbir, filwaqt li, abbażi tax-xenarju ta’ ebda tibdil fil-politika, il-Kummissjoni tbassar rata ta’ tkabbir mnaqqsa ta’ 0,7 %. L-obbjettiv iddikjarat tal-Programm ta’ Stabbiltà huwa li jiġu ssodisfatti r-rakkomandazzjonijiet tal-Kunsill dwar il-korrezzjoni tad-defiċit eċċessiv u l-ħidma biex tkompli tittejjeb il-pożizzjoni baġitarja lejn l-objettiv ta’ terminu medju (OTM) billi jiġi mmirat sforz strutturali ta’ mill-inqas 0,5 % fis-sena. Il-Programm ta’ Stabbiltà jimmira lejn defiċit nominali tal-gvern ta’ 3 % tal-PDG fl-2013 u jikkonferma l-OTM preċedenti ta’ defiċit strutturali ta’ 0,5 % tal-PDG, li jirrifletti b’mod xieraq ir-rekwiżiti tal-Patt ta’ Stabbiltà u Tkabbir. L-isforz fiskali annwali medju ta’ 0,75 % tal-PDG matul il-perijodu bejn l-2010 u l-2013, abbażi tal-bilanċ baġitarju strutturali (ikkalkulat mill-ġdid) (5), huwa konformi mal-isforz strutturali ta’ ¾ % tal-PDG irrakkomandat mill-Kunsill. Peress li l-Programm ta’ Stabbiltà ma jipprovdix miri baġitarji għas-snin ta’ wara l-2013, is-sostenibbiltà tal-korrezzjoni baġitarja fl-2013 u l-progress lejn l-OTM fis-snin l-aktar imbiegħda, inkluż il-konformità mal-valur referenzjarju tan-nefqa tal-Patt ta’ Stabbiltà u Tkabbir, ma jistgħux jiġu vvalutati.
               Il-projezzjonijiet baġitarji matul il-perijodu tal-programm huma soġġetti għal riskji ta’ implimentazzjoni. Dawn mhumiex ristretti biss għall-miżuri ta’ konsolidazzjoni mħabbra dan l-aħħar, iżda wkoll għall-implimentazzjoni ta’ wħud mill-miżuri li ġew maqbula qabel mill-Gvern li kien fl-aħħar tal-mandat tiegħu. Il-miżuri addizzjonali proposti mill-Gvern f’April 2012 għall-2013 u l-impatt baġitarju tagħhom ġew speċifikati u kkwantifikati aktar fil-25 ta’ Mejju wara d-data ta’ skadenza għall-valutazzjoni. Sa issa, l-aġġustament baġitarju serraħ l-aktar fuq it-tnaqqis fin-nefqa, li jaffetwa wkoll in-nefqa li ttejjeb it-tkabbir. Skont il-Programm ta’ Stabbiltà tal-2012, meta jitqies l-impatt tal-miżuri ta’ konsolidazzjoni addizzjonali, il-proporzjon tad-dejn għall-PDG huwa mistenni li jogħla aktar b’mod relattivament sinifikanti għal 70,2 % tal-PDG fl-2012 filwaqt li jiżdied ftit aktar għal 70,7 % tal-PDG fl-2013. Għalhekk, il-proporzjon tad-dejn huwa projettat li jibqa’ ‘l fuq sew mill-valur referenzjarju tat-Trattat ta’ 60 %. Għall-2014 u l-2015, il-Programm ta’ Stabbiltà ma jispeċifikax il-miri tad-dejn u għalhekk ma tistax tingħata valutazzjoni tal-konformità mal-limitu referenzjarju tat-tnaqqis tad-dejn tal-Patt ta’ Stabbiltà u Tkabbir għas-snin ta’ wara l-2013.

               (11)

               Il-Gvern ippreżenta pjanijiet li jżidu gradwalment l-età statutorja tal-irtirar li tilħaq l-aktar tard 66 fl-2019 u 67 fl-2024. Wara dan, l-età statutorja tal-irtirar se tingħaqad mal-istennija tal-għomor. Il-miżuri fis-suq tax-xogħol jappoġġjaw żieda korrispondenti fl-età effettiva tal-irtirar. F’konformità mal-ftehim tal-Gvern, ir-riforma tal-pensjonijiet għandha l-għan li tikseb kondiviżjoni xierqa u sostenibbli intra- u interġenerazzjonali tal-kostijiet u r-riskji fit-tieni pilastru. Fir-rigward tal-kura fit-tul, il-Gvern pprovda pjan għal riforma. Se jkunu meħtieġa miżuri aktar konkreti li jikkontribwixxu għal tnaqqis fil-piż finanzjarju tas-soċjetà li qiegħda tixjieħ fil-Pajjiżi l-Baxxi.

               (12)

               Diżinċentivi fiskali għal dawk li jaqilgħu t-tieni introjtu naqsu iżda għadu mhux biżżejjed. It-tneħħija tad-diżinċentivi li baqa’ tikkontribwixxi aktar biex tiżdied il-provvista tal-ħaddiema u tagħmel l-allokazzjoni tal-kapital uman aktar effiċjenti. Għandha titjieb l-integrazzjoni tas-suq tax-xogħol għall-gruppi vulnerabbli.

               (13)

               Fil-qasam tal-politika tal-intrapriżi, l-aġendi tas-setturi l-għolja ġew approvati u ġew iffirmati “kuntratti ta’ innovazzjoni” settorjali bejn il-Gvern u r-rappreżentanti tal-industriji. Qed jiżdied l-appoġġ għal riċerki privati permezz tal-introduzzjoni tal-iskema tat-tnaqqis tat-taxxa għar-riċerka u l-iżvilupp (RDA+) bħala parti mill-inċentivi biex ikomplu jippromwovu l-innovazzjoni, ir-R&Ż privati u rabtiet eqreb bejn ix-xjenza u n-negozju. Madankollu, l-enfasi fuq “is-setturi l-għolja” ma għandux ikun a skapitu tar-riċerka fundamentali u lanqas ma għandha teskludi kumpaniji innovattivi li ma jappartjenux għal wieħed mis-“setturi l-għolja”.

               (14)

               Matul dawn l-aħħar erba’ deċennji, id-distorsjonijiet strutturali akkumulaw fis-suq reżidenzjali tal-Pajjiżi l-Baxxi. Fis-suq tal-proprjetà, restrizzjonijiet fil-provvista u inċentivi tat-taxxa fundamentali għal sjieda tad-djar (notevolment it-tnaqqis tal-imgħax għal self b’ipoteka li jiffavorixxi lil unitajiet domestiċi b’introjtu ogħla) wasslu għal allokazzjoni ineffiċjenti tal-kapital. Fis-suq tal-kera, li parti kbira ħafna minnu hija meħuda mir-reżidenzi soċjali, il-politiki soċjali u l-limiti fuq il-livelli tal-kera u fuq iż-żidiet tal-kera wasslu għal provvista riġida ħafna tal-kera tad-djar. L-immodifikar tat-trattament tat-taxxa favorevoli tas-sjieda tad-djar għandu jikkontribwixxi għat-tnaqqis tad-distorsjonijiet strutturali tas-suq reżidenzjali tal-Pajjiżi l-Baxxi.

               (15)

               Il-Pajjiżi l-Baxxi daħlu għal għadd ta’ impenji bħala parti mill-Patt Euro Plus. Dawn l-impenji, u l-implimentazzjoni tal-impenji ppreżentati fl-2011, jikkonċernaw it-trawwim tal-impjiegi, it-titjib fil-kompetittività, it-tisħiħ tas-sostenibbiltà finanzjarja, u t-titjib fis-sostenibbiltà tal-finanzi pubbliċi. Il-Kummissjoni vvalutat l-implimentazzjoni tal-impenji tal-Patt Euro Plus. Fir-rakkomandazzjonijiet ġew ikkunsidrati r-riżultati ta’ din il-valutazzjoni.

               (16)

               Fil-kuntest tas-Semestru Ewropew, il-Kummissjoni wettqet analiżi komprensiva tal-politika ekonomika tal-Pajjiżi l-Baxxi. Hija vvalutat il-Programm ta’ Stabbiltà u l-Programm Nazzjonali ta’ Riforma. Mhux biss qieset ir-rilevanza tagħhom għall-politika fiskali u soċjoekonomika sostenibbli fil-Pajjiżi l-Baxxi imma qieset ukoll il-konformità tagħhom mar-regoli u mal-gwida tal-UE, fid-dawl tal-ħtieġa li tissaħħaħ il-governanza ekonomika kumplessiva tal-Unjoni billi jingħata kontribut fil-livell tal-UE għad-deċiżjonijiet nazzjonali futuri. Ir-rakkomandazzjonijiet tagħha skont is-Semestru Ewropew huma riflessi fir-Rakkomandazzjonijiet (1) sa (5) hawn taħt.

               (17)

               Fid-dawl ta’ din il-valutazzjoni, il-Kunsill eżamina l-Programm ta’ Stabbiltà, u l-opinjoni tiegħu (6) hija riflessa b’mod partikolari fir-rakkomandazzjoni (1) hawn taħt,

         B’DAN JIRRAKKOMANDA li l-Pajjiżi l-Baxxi jieħdu azzjoni fil-perijodu 2012-2013 biex:

               1.

               Jiżguraw korrezzjoni f’waqtha u dejjiema tad-defiċit eċċessiv. Għal dan il-għan, l-istrateġija baġitarja għall-2012 tiġi implimentata bis-sħiħ kif previst. Jispeċifikaw il-miżuri neċessarji biex jiżguraw l-implemetazzjoni tal-baġit tal-2013 bil-ħsieb li jiżguraw l-isforz ta’ aġġustament strutturali speċifikat fir-rakkomandazzjonijiet tal-Kunsill taħt il-proċedura ta’ defiċit eċċessiv. Sussegwentement, jiżguraw sforz għal aġġustament strutturali xieraq biex isir progress biżżejjed lejn l-OTM, inkluż l-issodisfar tal-valur referenzjarju tan-nefqa, u l-iżgurar ta’ progress biżżejjed lejn konformità mal-valur referenzjarju għat-tnaqqis tad-dejn filwaqt li tiġi protetta n-nefqa f’oqsma b’rilevanza diretta għat-tkabbir bħar-riċerka u l-innovazzjoni, l-edukazzjoni u t-taħriġ. Għal dan il-għan, wara l-formazzjoni ta’ Gvern ġdid, jiġi sottomess aġġornament tal-Programm ta’ Stabbiltà tal-2012 b’miri u miżuri ssostanzjati għall-perijodu ta’ wara l-2013.

               2.

               Jieħdu miżuri biex iżidu l-età statutorja tal-irtirar, anke billi jgħaqqduha mal-istennija tal-għomor, u jsejsu dawn ma’ miżuri fis-suq tax-xogħol biex jappoġġaw iż-żieda fl-età effettiva tal-irtirar, filwaqt li jtejbu s-sostenibbiltà tal-finanzi pubbliċi fuq medda twila. Jaġġustaw il-pensjonijiet tat-tieni pilastru biex jirriflettu ż-żieda fl-etajiet statutorji tal-irtirar, filwaqt li jiżguraw diviżjoni xierqa tal-kostijiet u r-riskji intra- u interġenerazzjonali. Jimplementaw ir-riforma ppjanata fil-kura fit-tul u jikkumplementawha ma’ aktar miżuri biex tinkludi ż-żieda fl-ispejjeż, fid-dawl ta’ popolazzjoni li qed tixjieħ.

               3.

               Tissaħħaħ il-parteċipazzjoni fis-suq tax-xogħol, speċjalment tal-anzjani, tan-nisa, tal-persuni b’diżabbiltà u tal-immigranti, anke billi jkomplu jitnaqqsu d-diżinċentivi tat-taxxa għal dawk li jaqilgħu t-tieni introjtu, jitkattru t-tranżizzjonijiet fis-suq tax-xogħol, u jiġu indirizzati r-riġiditajiet.

               4.

               Jippromwovu l-innovazzjoni, l-investiment fir-R&Ż privati u r-rabtiet eqreb bejn ix-xjenza u n-negozju, kif ukoll it-trawwim tat-tiġdid industrijali billi jipprovdu inċentivi xierqa fil-kuntest tal-politika tal-impriżi, filwaqt li jissalvagwardaw l-aċċessibbiltà lil hinn mid-definizzjoni stretta tas-setturi l-għolja u l-ippriservar tar-riċerka fundamentali.

               5.

               Jieħdu passi sabiex gradwalment jirriformaw is-suq residenzjali, anke billi: (i) jimmodifikaw it-trattament tat-taxxa tas-sjieda tad-djar, inkluż billi jeliminaw gradwalment it-tnaqqis tal-imgħax għal self b’ipoteka, u/jew permezz tas-sistema ta’ kirjiet imputati, (ii) jipprevedu mekkaniżmu ta’ pprezzar aktar orjentat lejn is-suq fis-suq tal-kera, u (iii) għar-residenzi soċjali, tiġi allinjata l-kera mal-introjtu tal-unitajiet domestiċi.

      Magħmul fi Brussell, l-10 ta' Lulju 2012.

            Għall-Kunsill

            Il-President

         V. SHIARLY

      (1)  ĠU L 209, 2.8.1997, p. 1.

      (2)  Miżmuma għall-2012 permezz tad-Deċiżjoni tal-Kunsill 2012/238/UE tas-26 ta’ April 2012 dwar linji gwida għal-linji politiċi tal-Istati Membri dwar l-impjiegi (ĠU L 119, 4.5.2012, p. 47).

      (3)  ĠU C 212, 19.7.2011, p. 13.

      (4)  ĠU L 306, 23.11.2011, p. 25.

      (5)  Il-bilanċ nett aġġustat ċiklikament ta’ miżuri ta’ darba u miżuri temporanji, ikkalkulat mill-ġdid mis-servizzi tal-Kummissjoni abbażi tal-informazzjoni pprovduta fil-programm, bl-użu tal-metodoloġija maqbula b’mod komuni.

      (6)  Skont l-Artikolu 5(2) tar-Regolament (KE) Nru 1466/97.


				|

		52013PC0778

			Rakkomandazzjoni għal DEĊIŻJONI TAL-KUNSILL dwar l-approvazzjoni tal-konklużjoni mill-Kummissjoni, f'isem il-Komunità Ewropea għall-Enerġija Atomika, ta' Protokoll mal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u l-ex Repubblika Jugoslava tal-Maċedonja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea /* COM/2013/0778 final */

			   	MEMORANDUM TA’ SPJEGAZZJONI
Fl-24 ta’ Settembru 2012
il-Kunsill awtorizza lill-Kummissjoni biex tiftaħ negozjati, f’isem
l-Unjoni Ewropea u l-Istati Membri tagħha, u r-Repubblika tal-Kroazja,
mal-ex Repubblika Jugoslava tal-Maċedonja sabiex tikkonkludi Protokoll
mal-Ftehim ta' Stabbilizzazzjoni u Assoċjazzjoni (FSA) bejn
il-Komunitajiet Ewropej u l-Istati Membri tagħhom, minn naħa, u l-ex
Repubblika tal-Maċedonja min-naħa l-oħra, sabiex titqies
l-adeżjoni tar-Repubblika tal-Kroazja mal-Unjoni Ewropea.
Dawn in-negozjati bdew fit-18 ta'
Diċembru 2012 wara konsultazzjonijiet tekniċi mal- ex-Repubblika
Jugoslava tal-Maċedonja dwar il-kwistjoni. Aktar ċikli ta' negozjati
saru fil-25 ta' Jannar u fl-10 ta' April 2013. Il-Gvern tal- ex Repubblika
Jugoslava tal-Maċedonja kkonferma l-qbil tiegħu mal-protokoll fil-25
ta' Ottubru 2013. Il-Protokoll huwa aġġornat biex jirrifletti
t-Tariffa Doganali tal-UE għall-2013 u l-abolizzjoni gradwali tad-dazji
taħt l-FSA. It-test tal-Protokoll hu mehmuż..
Il-Kummissjoni tipproponi li
l-Kunsill jiddeċiedi dwar l-iffirmar u l-applikazzjoni provviżorja
tal-Protokoll f’isem l-Unjoni Ewropea u jikkonkludi l-Protokoll f’isem l-Unjoni
Ewropea u l-Istati Membri tagħha. Il-Komunità Ewropea
għall-Enerġija Atomika (KEEA) hija wkoll parti għall-Ftehim ta’
Stabbilizzazzjoni u Assoċjazzjoni. Għall-konklużjoni
tal-Protokoll f’isem il-Komunità Ewropea għall-Enerġija Atomika,
il-Kummissjoni tipproponi li l-Kunsill jagħti l-approvazzjoni tiegħu,
skont it-tieni paragrafu tal-Artikolu 101 tat-Trattat li jistabbilixxi
l-KEEA.
F'konformità
mal-Artikolu 101 tat-Trattat tal-KEEA, id-deċiżjoni li jiġi
ffirmat il-Ftehim tiġi adottata mill-Kummissjoni u d-deċiżjoni
li jiġi konkluż il-ftehim tiġi adottata mill-Kummissjoni
bl-approvazzjoni tal-Kunsill. Huwa għalhekk neċessarju li jiġu
adottati deċiżjonijiet separati għall-iffirmar u
l-konklużjoni tal-Protokoll mill-UE u mill-KEEA.
Għall-konklużjoni
tal-Protokoll f’isem il-Komunità Ewropea għall-Enerġija Atomika,
il-Kummissjoni tipproponi li l-Kunsill:
–
jagħti l-approvazzjoni tiegħu, skont
it-tieni paragrafu tal-Artikolu 101 tat-Trattat li jistabbilixxi l-KEEA.
Rakkomandazzjoni għal
DEĊIŻJONI TAL-KUNSILL
dwar l-approvazzjoni tal-konklużjoni
mill-Kummissjoni, f'isem il-Komunità Ewropea għall-Enerġija Atomika,
ta' Protokoll mal-Ftehim ta’ Stabbilizzazzjoni u Assoċjazzjoni bejn
il-Komunitajiet Ewropej u l-Istati Membri tagħhom, minn naħa u l-ex
Repubblika Jugoslava tal-Maċedonja, min-naħa l-oħra, sabiex
titqies l-adeżjoni tar-Repubblika tal-Kroazja mal-Unjoni Ewropea
IL-KUNSILL TAL-UNJONI EWROPEA,
Wara li kkunsidra t-Trattat li jistabbilixxi
l-Komunità Ewropea għall-Enerġija Atomika, u b’mod partikolari
t-tieni paragrafu tal-Artikolu 101 tiegħu,
Wara li kkunsidra r-rakkomandazzjoni
mill-Kummissjoni,
Billi:
(1)
Fl-24 ta’ Settembru 2012 il-Kunsill
awtorizza lill-Kummissjoni tiftaħ negozjati mal-ex Repubblika Jugoslava
tal-Maċedonja sabiex tikkonkludi Protokoll għall-Ftehim ta'
Stabbilizzazzjoni u Assoċjazzjoni bejn il-Komunitajiet Ewropej u l-Istati
Membri tagħhom, minn naħa, u l-ex Repubblika Jugoslava
tal-Maċedonja, min-naħa l-oħra, sabiex titqies l-adeżjoni
tar-Repubblika tal-Kroazja mal-Unjoni Ewropea.
(2)
Dawn in-negozjati tlestew b’suċċess.
(3)
Il-konklużjoni, mill-Kummissjoni,
tal-Protokoll għandha tiġi approvata f'dak li għandu x’jaqsam
ma’ kwistjonijiet li jaqgħu fi ħdan il-kompetenza tal-Komunità
Ewropea dwar l-Enerġija Atomika.
(4)
L-iffirmar u l-konklużjoni tal-Protokoll huma
soġġetti għal proċedura separata fir-rigward ta’
kwistjonijiet li jaqgħu taħt il-kompetenza tal-Unjoni Ewropea.
IDDEĊIEDA KIF ĠEJ:
Artikolu Uniku
Il-konklużjoni mill-Kummissjoni, f'isem
il-Komunità Ewropea għall-Enerġija Atomika, tal-Protokoll
għall-Ftehim ta’ Stabbilizzazzjoni u Assoċjazzjoni bejn
il-Komunitajiet Ewropej u l-Istati Membri tagħhom, minn naħa u l-ex
Repubblika Jugoslava tal-Maċedonja, min-naħa l-oħra, sabiex
titqies l-adeżjoni tar-Repubblika tal-Kroazja mal-Unjoni Ewropea
("il-Protokol") hija b'dan approvata.
It-test tal-Protokol huwa mehmuż
mad-Deċiżjoni tal-Kunsill dwar l-iffirmar u l-applikazzjoni
provviżorja ta' Protokoll għall-Ftehim ta' Stabbilizzazzjoni u
Assoċjazzjoni bejn il-Komunitajiet Ewropej u l-Istati Membri tagħhom,
minn naħa, u l-ex Repubblika Jugoslava tal-Maċedonja min-naħa
l-oħra, biex titqies l-adeżjoni tar-Repubblika tal-Kroazja mal-Unjoni
Ewropea.
Magħmul fi Brussell,
                                                                       Għall-Kunsill
                                                                       Il-President


title: Rakkomandazzjoni tal-Kunsill tat- 12 ta' Lulju 2011 dwar il-Programm Nazzjonali ta’ Riforma 2011 tal-Litwanja u li tagħti opinjoni tal-Kunsill dwar il-Programm ta’ Konverġenza aġġornat tal-Litwanja, 2011-2014

text:
               16.7.2011

               MT

               Il-Ġurnal Uffiċjali tal-Unjoni Ewropea

               C 210/1

         RAKKOMANDAZZJONI TAL-KUNSILL
   tat-12 ta' Lulju 2011
   dwar il-Programm Nazzjonali ta’ Riforma 2011 tal-Litwanja u li tagħti opinjoni tal-Kunsill dwar il-Programm ta’ Konverġenza aġġornat tal-Litwanja, 2011-2014
   2011/C 210/01
   IL-KUNSILL TAL-UNJONI EWROPEA,
   Wara li kkonsidra t-Trattat dwar il-Funzjonament tal-Unjoni Ewropea, u partikolarment l-Artikoli 121(2) u 148(4) tiegħu,
   Wara li kkonsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza ta' pożizzjonijiet ta' baġit u s-sorveljanza u l-koordinazzjoni ta' politika ekonomika (1), u partikolarment l-Artikolu 9(3) tiegħu,
   Wara li kkonsidra r-rakkomandazzjoni tal-Kummissjoni Ewropea,
   Wara li kkonsidra l-konklużjonijiet tal-Kunsill Ewropew,
   Wara li kkonsidra l-opinjoni tal-Kumitat tal-Impjiegi,
   Wara li ġie kkonsultat il-Kumitat Ekonomiku u Finanzjarju,
   Billi:

               (1)

               Fis-26 ta’ Marzu 2010, il-Kunsill Ewropew qabel mal-proposta tal-Kummissjoni li tvara strateġija ġdida għall-impjiegi u t-tkabbir, Ewropa 2020, imsejsa fuq koordinazzjoni msaħħa tal-politiki ekonomiċi, li se tiffoka fuq l-oqsma ewlenin fejn hemm il-ħtieġa ta’ azzjoni biex tingħata spinta lill-potenzjal tal-Ewropa għat-tkabbir sostenibbli u l-kompetittività.

               (2)

               Fit-13 ta’ Lulju 2010, il-Kunsill adotta rakkomandazzjoni dwar il-linji gwida ġenerali għall-politiki ekonomiċi tal-Istati Membri u l-Unjoni (mill-2010 sal-2014) u, fil-21 ta’ Ottubru 2010, adotta deċiżjoni dwar il-linji gwida għall-politiki dwar l-impjiegi tal-Istati Membri (2), li flimkien jagħmlu l-“linji gwida integrati”. L-Istati Membri ġew mistiedna jqisu l-linji gwida integrati fil-politiki ekonomiċi u dwar l-impjiegi nazzjonali tagħhom.

               (3)

               Fit-12 ta’ Jannar 2011, il-Kummissjoni adottat l-ewwel Stħarriġ Annwali tat-Tkabbir, li kien il-bidu ta’ ċiklu ġdid ta’ governanza ekonomika fl-UE u l-ewwel semestru Ewropew ta’ koordinazzjoni integrata u ex ante ta’ politika, imsejjes fuq l-istrateġija Ewropa 2020.

               (4)

               Fil-25 ta’ Marzu 2011, il-Kunsill Ewropew ta l-approvazzjoni uffiċjali lill-prijoritajiet għall-konsolidazzjoni fiskali u r-riforma strutturali (bi qbil mal-konklużjonijiet tal-Kunsill tal-15 ta’ Frar u s-7 ta’ Marzu 2011 u b'żieda mal-Istħarriġ Annwali tat-Tkabbir mill-Kummissjoni). Hu saħaq il-ħtieġa li tingħata prijorità lir-restawr ta’ baġits tajbin u s-sostenibbiltà fiskali, lit-tnaqqis tal-qgħad permezz ta’ riformi fis-suq tax-xogħol u li jsiru sforzi ġodda biex jittejjeb it-tkabbir. Talab lill-Istati Membri biex isarrfu dawn il-prijoritajiet f'miżuri konkreti li jiġu inklużi fil-Programmi ta’ Stabbiltà jew ta’ Konverġenza u fil-Programmi Nazzjonali ta’ Riforma.

               (5)

               Fil-25 ta’ Marzu 2011, il-Kunsill Ewropew stieden ukoll lill-Istati Membri parteċipi fil-Patt Euro Plus biex jippreżentaw l-impenji tagħhom fil-ħin biex jiġu inklużi fil-Programmi ta’ Stabbiltà jew ta’ Konverġenza tagħhom u fil-Programmi Nazzjonali ta’ Riforma tagħhom.

               (6)

               Fit-28 ta’ April 2011, il-Litwanja ressqet l-aġġornament tal-Programm ta’ Konverġenza tagħha għall-2011 li jkopri l-perjodu 2011-2014 u l-Programm Nazzjonali ta’ Riforma tagħha għall-2011. Sabiex jitqiesu l-konnotazzjonijiet bejniethom, iż-żewġ programmi ġew ivvalutati fl-istess waqt.

               (7)

               L-ekonomija tal-Litwanja qed tirkupra minn kriżi ekonomika kbira ħafna, li matulha l-PDG ċkien bi 17 % mill-quċċata sal-punt l-aktar baxx hekk kif il-kollass tad-domanda domestika tkabbar mill-waqgħa fil-kummerċ globali. Is-suq tax-xogħol irreaġixxa malajr għall-kriżi, u l-qgħad għola għal ċifra rekord bil-quċċata tilħaq it-18,3 % sa nofs l-2010 miċ-ċifra baxxa ta' 4,2 % fil-bidu tal-2008. L-istabbiltà tal-ekonomija ġiet megħjuna minn impenn b’saħħtu għall-arranġament tal-bord tal-valuta, enfasizzat minn konsolidazzjoni fiskali sostanzjali flimkien ma’ aġġustament fis-salarji tas-settur privat u miżuri mmirati lejn it-tisħiħ tal-istabbiltà tas-sistema finanzjarja. Fl-2010 l-esportazzjonijiet ħadu spinta ’l fuq u reġa’ beda t-tkabbir ekonomiku hekk kif l-ekonomija globali rkuprat u l-ekonomija bbenefikat mill-ksib mill-ġdid tal-kompetittività. Fl-2011, l-irkupru qed iħaffef il-pass hekk kif qed tikber id-domanda domestika. Madankollu, anke jekk il-qgħad mistenni jonqos b’pass imgħaġġel, se jibqa’ fuq il-livell ta’ żewġ figuri.

               (8)

               Abbażi tal-valutazzjoni tal-programm ta’ konverġenza aġġornat skont ir-Regolament (KE) Nru 1466/97, il-Kunsill huwa tal-opinjoni li x-xenarju makroekonomiku sottostanti għall-Programm ta’ Konverġenza 2011 huwa plawsibbli għalkemm it-tkabbir ekonomiku u l-inflazzjoni jistgħu jkunu ogħla minn kemm huma pproġettati attwalment. Filwaqt li huwa bbażat fuq suppożizzjonijiet dwar it-tkabbir pjuttost aktar favorevoli għall-2011, huwa bi qbil mal-aħħar previżjoni tal-Kummissjoni għall-2012. Il-Programm ta' Konverġenza jippjana li jġib id-defiċit għal inqas mill-valur ta' referenza ta’ 3 % sal-2012, id-data ta' skadenza stabbilita mill-Kunsill, iżda dan mhux enfasizzat biżżejjed mill-miżuri għall-2012. Il-momentum ekonomiku li qed iżid il-pass mgħaġġel tiegħu jista' jwassal għal riżultati baġitarji aħjar għall-2011 minn dawk mistennija fil-Programm ta' Konverġenza. Madankollu, jekk il-miżuri temporanji ta' konsolidazzjoni li se jiskadu fl-aħħar tal-2011 ma jiġġeddux u jkunu kumplimentati minn miżuri permanenti ta' daqs konsiderevoli, hemm ir-riskju li l-miri baġitarji tal-Programm ta' Konverġenza għall-2012 ma jintlaħqux minkejja l-prospett makroekonomiku li qed jitjieb. L-isforz fiskali annwali medju matul il-perjodu 2010-2012 huwa taħt sew il-livell ta’ 2,25 % tal-PDG rakkomandat mill-Kunsill skont il-proċedura ta’ defiċit eċċessiv (PDE) fis-16 ta’ Frar 2010. Peress li t-tkabbir ekonomiku u d-dħul mit-taxxi huma sostanzjalment aktar b’saħħithom milli kien mistenni fiż-żmien tar-Rakkomandazzjoni PDE tal-Kunsill tas-16 ta' Frar 2010, l-implimentazzjoni tal-isforz fiskali meħtieġ għandha tippermetti tnaqqis tad-defiċit u progress b’pass aktar mgħaġġel lejn l-objettiv ta' terminu medju (OTM). L-OTM ta’ surplus strutturali ta’ 0,5 % tal-PDG mhux previst li jintlaħaq matul il-perjodu tal-Programm ta' Konverġenza.

               (9)

               Minħabba l-aġġustament imdaqqas meħtieġ biex tintlaħaq il-mira tal-PDE tal-2012 u biex isir progress lejn l-OTM, u l-bżonn li jkun żgurat il-konfinanzjament sabiex tingħata prijorità lill-assorbiment tal-fondi strutturali tal-UE u jiżdied l-investiment produttiv fl-ekonomija, l-identifikazzjoni ta’ aktar miżuri ta’ konsolidazzjoni se tkun sfida. Titjib fl-effiċjenza tas-settur pubbliku jista’ joħloq aktar spazju għal aġġustament tan-nefqa mingħajr ma tiġi kompromessa l-kwalità tas-servizzi pubbliċi. Fin-nuqqas ta' aktar riforma, in-nefqa relatata mal-età se tiżdied b'rata ogħla mill-medja tal-UE fl-għexieren ta' snin li ġejjin. F’Ġunju 2010, il-gvern approva deskrizzjoni ġenerali ta’ riforma komprensiva tas-sistema tas-sigurtà soċjali u tal-pensjoni. Il-proposta kienet tinkludi żidiet sinifikanti fl-età tal-pensjoni, bidliet fil-mod kif il-pensjonijiet huma kkalkulati u l-integrazzjoni tal-pensjonijiet tal-istat fl-iskema ġenerali tal-assigurazzjoni soċjali. L-approvazzjoni u l-implimentazzjoni b’suċċess tal-aspetti kollha ta' dawn il-proposti se jkunu kritiċi għas-sostenibbiltà fiskali fit-tul u jistgħu jgħinu fiż-żieda tal-provvista tal-ħaddiema billi jipprovdu inċentivi aktar b'saħħithom għax-xogħol għal ħaddiema aktar avvanzati fl-età filwaqt li jiżguraw l-adegwatezza tal-pensjonijiet. Barra minn hekk, is-sostenibbiltà fiskali fit-tul tkun tirrikjedi wkoll qafas fiskali aktar b'saħħtu. Partikolarment, fil-perjodu eżatt qabel il-krizi, il-qafas fiskali ma kienx ta’ impediment għar-reviżjonijiet imdaqqsa rikorrenti tal-miri tan-nefqa u għal tkabbir tan-nefqa proċikliku ffinanzjat minn dħul imprevist. It-tkabbir eċċessiv tan-nefqa ffinanzjat minn dħul relatat maż-żieda fl-attività ekonomika kien l-oriġini tal-iżbilanċi fiskali kbar li ħarġu matul il-kriżi. Ikkontribwixxew ukoll għas-sovrażbilanċ tal-ekonomija. Skont il-valutazzjoni l-aktar riċenti tal-Kummissjoni, ir-riskji fir-rigward tas-sostenibbiltà fit-tul tal-finanzi pubbliċi jidhru għoljin.

               (10)

               Ir-rata tal-qgħad tal-Litwanja hija waħda mill-ogħla fl-UE. It-tħassib immedjat huwa li jiġi żgurat li din iż-żieda f’qasir żmien ma ssirx xi ħaġa strutturali. It-tħaddim tas-suq tax-xogħol qed jiġi kompromess minn regolamenti tax-xogħol stretti ħafna u diżinċentivi biex wieħed jaħdem fi ħdan is-sistema tal-assistenza soċjali. Dan jirrikjedi reviżjoni tal-Kodiċi tax-Xogħol u leġislazzjoni rilevanti oħra, b’mod partikolari il-Liġi dwar l-Assistenza Soċjali fi Flus. Meta magħqudin flimkien ma’ politiki attivi tas-suq tax-xogħol li huma ffinanzjati biżżejjed, il-miżuri meħuda f’dawn l-oqsma għandhom jgħinu fit-tnaqqis tal-possibbiltà li r-rata għolja tal-qgħad issir strutturali u fit-tnaqqis tal-ekonomija illegali mdaqqsa.

               (11)

               L-impriżi Litwani tal-Istat jirrappreżentaw madwar 18 % tal-PDG. Huma jibqgħu bit-tendenza lejn l-ineffiċjenzi b'redditi finanzjarji mhux sodisfaċenti. Ir-riforma b’suċċess tal-impriżi tal-Istat issaħħaħ ukoll il-kompetizzjoni u ttejjeb l-ambjent tan-negozju. Fl-2010 il-Litwanja bdiet riforma f’ħames setturi ewlenin. Ir-riforma stipulat linji gwida dwar it-trasparenza għall-impriżi tal-Istat u pprovdiet bażi għar-responsabbiltà tal-gvern. Ir-Riżoluzzjoni tal-Gvern dwar it-Titjib tal-Effiċjenza f’Diċembru 2010 pprovdiet qafas aktar kredibbli għar-riforma. Minkejja dan, dawn jibqgħu biss oqfsa u linji gwida, u r-Riżoluzzjoni ssofri minn nuqqas ta’ għadd ta’ miżuri ewlenin proposti inizjalment li kienu jiżguraw is-separazzjoni bejn il-funzjonijiet regolatorji u ta’ sjieda.

               (12)

               L-intensità tal-enerġija tal-ekonomija Litwana hija waħda mill-ogħla fl-UE. Din hija relatata fil-parti l-kbira mat-tisħin tar-residenzi fejn il-binjiet b'ħafna appartamenti mhux miżmuma b'mod tajjeb huma responsabbli għall-parti l-kbira tal-problema. Minkejja l-introduzzjoni ta’ strateġija li tmur lura għall-2004 biex dan jiġi indirizzat, ftit saru investimenti. Barra minn hekk, il-livelli tas-sjieda ta’ karozzi żdiedu fi żmien qasir, filwaqt li d-dħul mit-taxxi tal-enerġija u tat-trasport waqgħu meta mqabbla mal-PDG u mat-taxxi fuq ix-xogħol (ogħla mill-medja tal-UE b’mod konsiderevoli). L-indirizzar tar-rati baxxi ta’ taxxa fuq l-enerġija, inklużi dawk għar-reġistrazzjoni u s-sjieda tal-vetturi tat-trasport, għandu jappoġġa l-konsolidazzjoni fiskali fuq żmien qasir filwaqt li jservi ta’ inċentiv għal użu aktar effiċjenti tal-enerġija.

               (13)

               Filwaqt li l-Litwanja għandha qafas regolatorju tan-negozju li huwa favorevoli b’mod ġenerali, issib ruħha relattivament dgħajfa fl-oqsma tal-kundizzjonijiet tal-bidu, fiż-żmien u l-kost involuti fil-ħruġ tal-permessi tal-kostruzzjoni u fil-ħarsien tal-investituri. It-titjib fir-regolamenti f’dawn l-oqsma għandu jgħin fl-istimulazzjoni tal-ħolqien tal-impjiegi u t-tkabbir. Riforma għall-politika tal-kompetizzjoni tista’ ttejjeb aktar l-ambjent, iżda l-progress huwa bil-mod, speċjalment fis-setturi tal-enerġija u tal-ikel għall-konsumaturi. It-tlestija tal-istrateġija riveduta dwar l-indipendenza tal-enerġija nazzjonali se tgħin fl-indirizzar tat-tħassib dwar is-sigurtà tal-provvista u fl-appoġġ għal kompetizzjoni akbar fil-ġenerazzjoni tal-enerġija. L-implimentazzjoni tat-Tielet Pakkett tal-leġiżlazzjoni tal-UE għas-suq tal-elettriku u tal-gass għandha ttejjeb il-kompetizzjoni fis-suq tal-enerġija għall-konsumaturi. Fis-settur tal-ikel għall-konsumaturi, fl-2009 il-Litwanja għaddiet liġi dwar il-projbizzjoni tal-operazzjonijiet inġusti ta’ impriżi kummerċjali tal-konsumaturi. Madankollu, is-settur tal-ikel għall-konsumaturi jkompli juri livell insuffiċenti ta’ kompetizzjoni parzjalment minħabba l-istrutturi tiegħu u l-ineffiċjenzi fir-regolazzjoni tas-suq. Il-konċentrazzjoni f’katini tal-ikel għall-konsumaturi hija xejra li qiegħda dejjem tikber, bis-sehem tal-ikbar erba’ bejjiegħa għall-konsumaturi jilħaq it-72 % tal-bejgħ totali fl-2008.

               (14)

               Il-Litwanja ħadet għadd ta' impenji fil-Patt Euro Plus. Biex issaħħaħ is-sostenibbiltà fiskali, il-Litwanja se tadotta liġijiet biex tiffaċilita l-akkumulu ta’ fondi fir-riserva tat-Teżor tal-Istat għal perjodi ekonomiċi diffiċli u se tippromwovi politika baġitarja responsabbli kontra l-inflazzjoni. Tħabbru wkoll għadd ta’ miżuri importanti għar-riforma tas-sistema tal-pensjoni u tas-sigurtà soċjali. Il-miżuri dwar l-impjieg jiffukaw fuq it-trawwim tal-impjiegi, il-ġlieda kontra xogħol illegali u mhux dikjarat u l-promozzjoni ta’ ftehimiet ta' impjiegi flessibbli. Biex jitjieb l-ambjent ta' negozju ttieħdu għadd ta' impenji biex jissaħħu l-ispettorati tan-negozji, tiżdied it-trasparenza u jitnaqqas il-piż amministrattiv fuq in-negozji. Dawn l-impenji jirrelataw mal-erba' oqsma tal-Patt. B’mod ġenerali, huma jirriflettu l-aġenda ta’ riforma deskritta fil-Programm ta’ Konverġenza u fil-Programm Nazzjonali ta’ Riforma. Il-firxa ta’ miżuri fil-qasam tal-impjiegi, jekk tiġi implimentata, se tkun kontribuzzjoni li se tintlaqa’ tajjeb lejn il-ġenerazzjoni tad-domanda għall-ħaddiema. Dawn l-impenji ġew ivvalutati u tqiesu fir-rakkomandazzjonijiet.

               (15)

               Il-Kummissjoni vvalutat il-Programm ta’ Konverġenza u l-Programm Nazzjonali ta' Riforma, inklużi l-impatti tal-Patt Euro Plus. Mhux biss qieset ir-rilevanza tagħhom għall-politika sostenibbli fiskali u soċjoekonomika fil-Litwanja imma wkoll lejn il-konformità mar-regoli u l-gwida tal-UE, fid-dawl tal-ħtieġa tat-tisħiħ tal-governanza ekonomika kumplessiva tal-UE billi jiġi pprovdut kontribut fil-livell tal-UE għad-deċiżjonijiet nazzjonali futuri. Fid-dawl ta’ dan, il-Kummissjoni tqis li se jkun meħtieġ li jiġu speċifikati l-miżuri biex tiġi żgurata l-konformità mal-miri baġitarji għall-2012. Għandhom jittieħdu wkoll aktar passi lejn ir-riforma tas-sistema tal-pensjonijiet għat-titjib tas-sostenibbiltà fiskali u l-inkoraġġiment ta’ ħajja aktar twila tax-xogħol, it-titjib tat-tħaddim tas-suq tax-xogħol, l-implimentazzjoni tal-pakkett ta’ riforma għall-impriżi tal-Istat, it-titjib tal-effiċjenza enerġetika u l-indirizzar tat-taxxi baxxi fuq l-enerġija, kif ukoll it-tisħiħ tal-kompetizzjoni f’ċerti setturi.

               (16)

               Fid-dawl ta’ din il-valutazzjoni, meta jitqiesu wkoll ir-Rakkomandazzjoni tal-Kunsill skont l-Artikolu 126(7) tat-Trattat dwar il-Funzjonament tal-Unjoni Ewropea tas-16 ta' Frar 2010, il-Kunsill eżamina l-aġġornament tal-2011 tal-Programm ta’ Konverġenza tal-Litwanja u l-opinjoni tiegħu (3) hija riflessa b’mod partikolari fir-rakkomandazzjonijiet tiegħu (1) u (2) ta' hawn taħt. B'kunsiderazzjoni tal-konklużjonijiet tal-Kunsill Ewropew tal-25 ta’ Marzu 2011, il-Kunsill eżamina l-Programm Nazzjonali ta’ Riforma tal-Litwanja.

         JIRRAKKOMANDA li l-Litwanja tieħu azzjoni fil-perjodu 2011-2012 biex:

               1.

               Tadottata miżuri fiskali addizzjonali ta' natura permanenti sa meta jasal iż-żmien tal-baġit 2012 biex jitranġa d-defiċit eċċessiv f'konformità mar-rakkomnadazzjonijiet tal-Kunsll taħt il-PDE. Issaħħaħ il-konformità tat-taxxi u tieħu vantaġġ sħiħ mill-irkupru ekonomiku biex ikompli jitħaffef il-pass lejn it-tnaqqis tad-defiċit u l-progress lejn l-objettiv ta' terminu medju b’tal-anqas 0,5 % tal-PDG kull sena. Issaħħaħ il-qafas fiskali, partikolarment bl-introduzzjoni ta' limiti massimi ta’ nefqa li jistgħu jiġu infurzati u li huma vinkolanti fil-qafas baġitarju ta' terminu medju.

               2.

               Tadotta l-leġiżlazzjoni ta' implimentazzjoni proposta dwar ir-Riforma tas-Sistema tal-Pensjonijiet. Tneħħi d-diżinċentivi fiskali għax-xogħol, speċjalment għall-persuni li qegħdin f'età pensjonabbli, sabiex issaħħaħ il-parteċipazzjoni fis-suq tax-xogħol.

               3.

               Issaħħaħ il-flessibbiltà tas-suq tax-xogħol bl-emendar tal-leġislazzjoni dwar ix-xogħol biex dan isir aktar flessibbli u biex jippermetti l-użu aħjar ta’ kuntratti ta' żmien fiss. Tiġi emendata l-leġiżlazzjoni rilevanti biex jiġi żgurat li s-sistema tal-assistenza soċjali ma fihiex disinċentivi għax-xogħol.

               4.

               Jiġu implimentati l-aspetti kollha tal-pakkett ta’ riforma għall-impriżi tal-Istat sal-aħħar tal-2011 biex tiġi żgurata separazzjoni bejn il-funzjonijiet ta’ sjieda u regolatorji, objettivi ċari tal-impriżi, trasparenza aħjar u separazzjoni tal-attivitajiet kummerċjali u mhux kummerċjali.

               5.

               Ittejjeb l-effiċjenza enerġetika tal-binjiet, inkluż permezz tal-implimentazzjoni f’qasir żmien tal-Fond tal-Ishma, u tieħu passi biex it-tassazzjoni tkun fuq l-użu tal-enerġija.

               6.

               Tieħu passi biex ittejjeb il-kundizzjonijiet tal-bidu u l-ħruġ tal-permessi tal-kostruzzjoni u biex issaħħaħ il-kompetizzjoni fis-setturi tal-enerġija u tal-konsumaturi.

      Magħmul fi Brussell, it-12 ta’ Lulju 2011.

            Għall-Kunsill

            Il-President

         J. VINCENT-ROSTOWSKI

      (1)  ĠU L 209, 2.8.1997, p. 1.

      (2)  Miżmuma għall-2011 permezz tad-Deċiżjoni tal-Kunsill 2011/308/UE tad-19 ta’ Mejju 2011 dwar il-linji gwida għall-politika tal-Istati Membri dwar l-impjiegi (ĠU L 138, 26.5.2011, p. 56).

      (3)  Prevista fl-Artikolu 9(3) tar-Regolament (KE) Nru 1466/97.


				|

		52013PC0914

			Rakkomandazzjoni għal RAKKOMANDAZZJONI TAL-KUNSILL bil-għan li tintemm is-sitwazzjoni ta' defiċit eċċessiv tal-gvern fil-Kroazja /* COM/2013/0914 final - 2013/ () */

			   	Rakkomandazzjoni għal
RAKKOMANDAZZJONI TAL-KUNSILL
bil-għan li tintemm is-sitwazzjoni ta'
defiċit eċċessiv tal-gvern fil-Kroazja
IL-KUNSILL TAL-UNJONI EWROPEA,
Wara li kkunsidra
t-Trattat dwar il-Funzjonament tal-Unjoni Ewropea, u b’mod partikolari l-Artikolu
126(7) tiegħu,
Wara li kkunsidra
r-rakkomandazzjoni mill-Kummissjoni;
Billi:
(1)       Skont l-Artikolu 126
tat-Trattat dwar il-Funzjonament tal-Unjoni Ewropea (TFUE),
l-Istati Membri għandhom jevitaw li jkollhom defiċits
eċċessivi tal-gvern.
(2)       Il-Patt ta’ Stabbiltà u
Tkabbir huwa bbażat fuq l-għan ta’ finanzi sodi tal-gvern bħala
mezz biex jissaħħu l-kundizzjonijiet għall-istabbiltà
tal-prezzijiet u għal tkabbir sostenibbli b’saħħtu li jwassal
għall-ħolqien tal-impjiegi.
(3)       F'X Jannar 2014, il-Kunsill iddeċieda, skont
l-Artikolu 126(6) tat-TFUE, li hemm defiċit eċċessiv
fil-Kroazja.
(4)       Skont l-Artikolu 126(7)
tat-TFUE u l-Artikolu 3 tar-Regolament tal-Kunsill (KE) Nru 1467/97
dwar li titħaffef u li tiġi ċċarata l-implimentazzjoni
tal-proċedura ta’ defiċit eċċessiv (PDE)[1], il-Kunsill huwa mitlub
jindirizza rakkomandazzjonijiet lill-Istat Membru kkonċernat,
bil-għan li tintemm is-sitwazzjoni ta’ defiċit eċċessiv fi
żmien perjodu stabbilit. Ir-rakkomandazzjoni għandha tistabbilixxi
żmien massimu ta' sitt xhur għal azzjoni effettiva li għandha
tittieħed mill-Istat Membru kkonċernat biex jikkoreġi
d-defiċit eċċessiv. Barra minn dan, f’rakkomandazzjoni biex
jiġi kkoreġut defiċit eċċessiv, il-Kunsill għandu
jitlob għall-kisba ta’ miri baġitarji annwali li, abbażi
tat-tbassir li fuqu tissejjes ir-rakkomandazzjoni, jkunu konsistenti ma’ titjib
minimu annwali fil-bilanċ strutturali, jiġifieri l-bilanċ
aġġustat ċiklikament minbarra miżuri ta’ darba u
miżuri temporanji oħrajn, ta’ mill-inqas 0.5 % tal-PDG
bħala valur ta’ referenza. Minbarra dan, skont l-Artikolu 2
tar-Regolament tal-Kunsill (KE) Nru 1467/97 li jispeċifika
r-rekwiżit taħt il-kriterju tad-dejn, il-mira baġitarja
rakkomandata għall-aħħar sena tal-perjodu ta' korrezzjoni trid
tiżgura li t-tnaqqis meħtieġ fid-differenzjal bejn il-livell ta'
dejn u l-PDG u l-valur ta' referenza ta' 60 % tal-PDG  fit-Trattat
iseħħ fi żmien is-sentejn li jsegwu l-korrezzjoni
tad-defiċit eċċessiv, abbażi tat-tbassir tal-Kummissjoni.
(5)       Skont it-tbassir
tal-ħarifa tal-Kummissjoni tal-2013, id-defiċit tal-amministrazzjoni
pubblika mistenni jibqa' ogħla mill-valur ta' referenza ta' 3% tal-PDG
fil-perjodu 2013-2015, u l-bilanċ strutturali mistenni jkompli jmur lura
matul il-perjodu ta' tbassir, minn madwar 4% tal-PDG fl-2013 għal
kważi 6% tal-PDG fl-2015. Dawn l-iżviluppi jirriżultaw l-aktar
minn żidiet fuq in-naħa tal-infiq bħal ma hu nfiq fuq
l-interessi flimkien ma’ tnaqqis fid-dħul. It-tbassir tal-ħarifa
tal-Kummissjoni tal-2013 ma nkludiex il-programm ta' konsolidazzjoni baġitarju
mħabbar f'Settembru 2013, mar-rilaxx tal-Linjigwida tal-Politika Ekonomika
u Fiskali, minħabba li l-informazzjoni dwar il-miżuri li huma
fil-bażi ta' dan il-pakkett ta' konsolidazzjoni mħabbar kienet
limitata ħafna. Il-miżuri ppreżentati fit-tieni reviżjoni
tal-baġit tal-2013 u l-abbozz tal-baġit 2014 adottat mill-gvern fl-14
ta’ Novembru 2013 u mibgħuta lill-Parlament ma għandhomx impatt
sostanzjali fuq ix-xejriet baġitarji. Tabilħaqq, it-tbassir
għad-dħul u l-infiq tal-gvern u d-dejn tal-amministrazzjoni pubblika
fit-tbassir tal-ħarifa tal-Kummissjoni tal-2013 aġġornat biex
jirrifletti t-tagħrif ġdid li sar disponibbli wara l--pubblikazzjoni,
juri bidliet żgħar ħafna. Il-previżjonijiet riveduti
jikkostitwixxu l-linja bażi l-ġdida tal-Kummissjoni.
(6)       Dwar l-iżviluppi
tad-dejn tal-amministrazzjoni pubblika, skont ir-reviżjoni tal-baġit
tal-2013 u l-abbozz tal-baġit tal-2014, il-proporzjon tad-dejn
għall-PDG tal-amministrazzjoni pubblika ppjanat fit-tmiem tal-2014 huwa
mistenni li jilħaq it-62 % u jkompli jiżdied għal madwar
64 % u 64¾% fl-2015 u l-2016. It-tbassir tal-ħarifa tal-Kummissjoni
tal-2013 jipproġetta li l-proporzjon tad-dejn tal-gvern se jaqbeż
il-valur ta’ referenza tat-Trattat fl-2014, u jilħaq qrib il-65 %, u
jkompli jiżdied matul il-previżjoni. Aġġornament
tat-tbassir tal-Ħarifa tal-2013, li għandu jinkorpora informazzjoni
addizzjonali li saret disponibbli wara l-ħruġ tal-previżjoni,
l-aktar il-ħruġ il-ġdid tal-bonds fid-denominazzjoni USD
f’Novembru 2013, iġib il-proporzjon tad-dejn tal-amministrazzjoni pubblika
ogħla mil-limitu ta’ 60 % tal-PDG diġà fl-2013.
(7)       Fl-isfond ta' inċertezzi
kbar rigward l-iżviluppi ekonomiċi u baġitarji, il-mira
baġitarja irrakkomandata għall-aħħar sena tal-perjodu ta'
korrezzjoni għandha tkun stabbilita f'livell biċ-ċar taħt
il-valur referenzjarju, sabiex tkun garantita konformità mal-punt ta’
riferiment għat-tnaqqis tad-dejn fl-aħħar sena tal-perjodu PDE.
(8)       Skont
ir-Regolament 1467/97, il-korrezzjoni tad-defiċit eċċessiv,
għandha titlesta fis-sena ta' wara l-identifikazzjoni tiegħu sakemm
ma jkunx hemm ċirkostanzi speċjali. Sabiex tikkoreġi
d-defiċit eċċessiv sal-iskadenza tal-2015 konsistenti ma’ dan
l-approċċ u tiżgura konformità konġunta mal-valur ta’
referenza għat-tnaqqis tad-dejn, l-isforz strutturali meħtieġa
jammonta għal mill-anqas 1.3 % tal-PDG kemm fl-2014 kif ukoll
fl-2015. Dan jirriżulta f’telf ta’ produzzjoni sinifikanti u jiggrava
riċessjoni fonda li diġà ħadet fit-tul. Jistgħu jiġu
stabbiliti skadenzi itwal, b’mod partikolari fil-każ ta’ proċeduri
ta’ defiċit eċċessiv ibbażati fuq il-kriterju tad-dejn,
meta d-defiċit tal-gvern mitlub li jikkonforma mal-kriterju tad-dejn ikun
ferm inqas minn 3 % tal-PDG.
(9)       Fid-dawl ta’ dan,
l-istabbiliment tad-data ta’ skadenza għall-korrezzjoni tad-defiċit
eċċessiv sal-2016 huwa ġġustifikat. B’mod partikolari, pjan
ta' aġġustament kredibbli u sostenibbli taħt dan il-limitu ta’
żmien estiż se jirrikjedi li l-Kroazja tilħaq il-mira ewlenija
għall-amministrazzjoni pubblika ta’  4.6 % tal-PDG għall-2014,
3.5 % tal-PDG fl-2015 u 2.7 % tal-PDG fl-2016, li huwa konsistenti
ma’ titjib annwali fil-bilanċ strutturali ta’ 0.5 % tal-PDG fl-2014,
0.9 % tal-PDG fl-2015 u 0.7 % tal-PDG fl-2016, fuq il-bażi
tar-rrapurtar tax-xenarju tal-PDE. Ix-xenarju għall-pjan ta’
aġġustament inbena fuq it-tbassir tal-Ħarifa tal-Kummissjoni
tal-2013 aġġornat biex jirrifletti informazzjoni ġdida,
inkluż mir-reviżjoni tal-baġit tal-2013 u l-abbozz
tal-baġit 2014, u estiż sal-2018 billi jiddependi fuq
suppożizzjonijiet standard dwar l-għeluq tad-differenza
fil-produzzjoni u s-sensittività tal-baġit għaċ-ċiklu. Dan
il-pjan ta' aġġustament għandu jippermetti lid-defiċit
nominali tal-gvern biex jinżel għal inqas mill-valur ta' referenza
ta' 3 % tal-PDG sal-2016 filwaqt li fl-istess ħin jiżgura li
l-proporzjon tad-dejn mal-PDG javviċina l-valur ta' referenza ta' 60 %
b'pass sodisfaċenti; u għalhekk jikkonforma mal-kriterju tad-dejn
tal-gvern. Fuq il-bażi tax-xenarju tal-PDE, biex jintlaħqu l-miri
strutturali msemmija hawn fuq, il-Kroazja tkun teħtieġ li tadotta
miżuri ta’ konsolidament ta’ 2.3 % tal-PDG fl-2014, 1 % tal-PDG
fl-2015 u l-2016. Dawn il-miri jikkunsidraw il-ħtieġa li jkun hemm
kumpens għal effetti sekondarji negattivi ta’ konsolidazzjoni fiskali fuq
il-finanzi pubbliċi, permezz tal-impatt tagħha fuq l-attività
ekonomika.
(10)     Il-miżuri ta’
konsolidament tal-baġit għandhom iwasslu għal titjib durabbli
fil-bilanċ tal-amministrazzjoni pubblika, filwaqt li jkunu mmirati lejn
it-titjib tal-kwalità tal-finanzi pubbliċi. B’mod partikolari, miżuri
biex jipprijoritizzaw in-nefqa li ttejjeb it-tkabbir u investimenti inkluż
permezz tal-użu tal-fondi ta' koeżjoni u tal-fondi strutturali
tal-UE, it-titjib tal-konformità fiskali, u t-tisħiħ tal-qafas
fiskali jkunu ta’ appoġġ f’dan ir-rigward.
(11)     Sabiex jiġi żgurat
riżultat li l-aktar iwassal l-aktar għal prosperità ekonomika fuq
perjodu ta’ żmien medju kif ukoll għat-tul, il-korrezzjoni
tad-defiċit eċċessiv għandha tibbenefika minn riformi
makrostrutturali ta’ akkumpanjament. Dawn il-miżuri għandu jkollhom
l-għan li jissaħħu l-potenzjal ta’ tkabbir tal-ekonomija billi
joħolqu suq tax-xogħol aktar flessibbli, itejbu l-kwalità tal-ambjent
tan-negozju u jżidu l-effiċjenza tal-amministrazzjoni pubblika,
ADOTTA DIN IR-RAKKOMANDAZZJONI:
(1)
Il-Kroazja għandha ġġib fi tmiemha
l-qagħda preżenti ta’ defiċit eċċessiv sa mhux aktar
tard mill-2016.
(2)
Il-Kroazja għandha tilħaq il-miri
nominali ta’ defiċit tal-amministrazzjoni pubblika ta’ 4.6 % tal-PDG
għall-2014, 3.5 % tal-PDG fl-2015 u 2.7 % tal-PDG fl-2016, li
huwa konsistenti ma’ titjib annwali fil-bilanċ strutturali ta’ 0.5 %
tal-PDG fl-2014, 0.9 % tal-PDG fl-2015 u 0.7 % tal-PDG fl-2016.
(3)
Il-Kroazja għandha tispeċifika u
timplimenta b'mod rigoruż il-miżuri li huma meħtieġa biex
tinkiseb il-korrezzjoni tad-defiċit  eċċessiv sal-2016, u
tuża kull qligħ mhux mistenni għal tnaqqis tad-defiċit.
(4)
Il-Kunsill jistabbilixxi l-iskadenza tat-30 ta'
April 2014 għall-Kroazja biex tieħu azzjoni effettiva u, skont
l-Artikolu 3(4a) tar-Regolament tal-Kunsill (KE) Nru 1467/97, biex
tirrapporta b'mod dettaljat l-istrateġija ta' konsolidament maħsuba
sabiex tilħaq il-miri, u minn hawn 'il quddiem l-awtoritajiet
għandhom jirrappurtaw dwar il-progress li jsir fl-implimentazzjoni ta'
dawn ir-rakkomandazzjonijiet mill-inqas kull sitt xhur, sakemm tkun
seħħet il-korrezzjoni sħiħa tad-defiċit
eċċessiv.

Barra minn dan, il-Kunsill jistieden lill-awtoritajiet
Kroati biex (i) iwettqu reviżjoni tal-infiq bir-reqqa bil-għan li
jirrazzjonalizzaw il-pagi, s-sigurtà soċjali u l-infiq f'sussidji u biex
jipprovdu biżżejjed spazju fiskali għall-implimentazzjoni ta'
nefqa li ttejjeb it-tkabbir inkluż kofinanzjament ta’ proġetti
ffinanzjati mill-UE; (ii) ikomplu jtejbu l-konformità fiskali u jżidu
l-effiċjenza tal-amministrazzjoni tat-taxxa u (iii) itejbu l-qafas
istituzzjonali tal-finanzi pubbliċi, inkluż permezz tat-titjib
l-ipprogrammar baġitarju pluriennali, li jsaħħaħ ir-rwol u
l-indipendenza tal-Kumitat tal-Politika Fiskali, u li jiżgura l-konformità
ma’ regoli fiskali. Barra minn hekk, il-Kunsill jistieden lill-awtoritajiet
Kroati biex jimplimentaw riformi strutturali, l-aktar fir-rigward
tal-indirizzar tar-riġiditajiet tas-suq tax-xogħol u ambjent ta’
negozju negattiv u biex itejbu l-kwalità tal-amministrazzjoni pubblika,
bil-għan li jgħollu l-potenzjal għat-tkabbir tal-PDG.
Din ir-Rakkomandazzjoni hija indirizzata
lir-Repubblika tal-Kroazja.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 209, 2.8.1997, p. 6.